Γιουσουφά Φαλ

Ο Γιουσουφά Μπιριμά Φαλ (Ντακάρ, 12 Ιανουαρίου 1995), είναι Σενεγαλέζογάλλος επαγγελματίας καλαθοσφαιριστής. Με ύψος 2.21μ. αγωνίζεται ως σέντερ στη Βιλερμπάν του Πρωταθλήματος Γαλλίας και της Ευρωλίγκα.

Σταδιοδρομία 
Ο Φαλ παρακολούθησε την Ακαδημία Σιντς στο Τιες της Σενεγάλης πριν ενταχθεί στις τάξεις νέων της γαλλικής ομάδας Λε Μαν Σαρτ Μπασκέτ το 2012. Έκανε την πρώτη συμμετοχή του στην ανδρική ομάδα της Λε Μαν την περίοδο 2014-15. Το 2015, επιλέχτηκε στην "Κορυφαία Πεντάδα Ελπίδων", την πρώτη ομάδα του γαλλικού πρωταθλήματος ανάπτυξης, αφού σημείωσε μέσο όρο 12.6 πόντους, 12.0 ριμπάουντ και 2.1 τάπες ανά αγώνα κατά τη χρονιά 2014-15.

Ήταν υποψήφιος για πρόωρη είσοδο για το ντραφτ του ΝΒΑ του 2016, απέσυρε αργότερα το όνομά του από την διαδικασία. Στάλθηκε δανεικός στην ομάδα 2ης Κατηγορίας Γαλλίας Πουατιέ Μπασκέτς 86, για την περίοδο 2016–17.

Τη σεζόν 2017-18 με τη Λε Μαν, μέτρησε 11.2 πόντους (με  39.4% στις βολές, αλλά 70% στα δίποντα αφού ήταν ο δεύτερος στο πρωτάθλημα με τα περισσότερα καρφώματα) με 6.9 ριμπάουντ και 1.0 μπλοκ και αναδείχτηκε πρωταθλητής Γαλλίας.

Στις 17 Ιουλίου 2018, υπέγραψε τετραετές συμβόλαιο με την Κίρολμπετ Μπασκόνια του Πρωταθλήματος Ισπανίας και της Ευρωλίγκα. Στις 9 Αυγούστου 2018, η Μπασκόνια τον έδωσε δανεικό στη ΣΙΓ Στρασμπούρ για τη σεζόν 2018-19. Με την Σταρσμπούρ κατέκτησε το Σούπερ Καπ Γαλλίας το 2019. Επέστρεψε στην Μπασκόνια το καλοκαίρι του 2019. Τη σεζόν 2020-21, είχε 7 πόντους και 3.2 ριμπάουντ ανά μόλις 11:43 συμμετοχής σε 32 αγώνες της κανονικής περιόδου της Ευρωλίγκα. Στις 15 Αυγούστου 2021, ο Φαλ χώρισε επίσημα τους δρόμους του με τον σύλλογο των Βάσκων.  

Στις 16 Αυγούστου 2021, υπέγραψε με την ΑΣΒΕΛ Βιλερμπάν. Τη σεζόν 2021-22, είχε 9.8 πόντους, 5.3 ριμπάουντ και 1.4 κοψίματα σε κάτι περισσότερο από 17 λεπτά στην Pro A και 5.8 πόντους και 3.6 ριμπάουντ σε 12:37 στην Ευρωλίγκα. Επίσης, ανεδείχθει ξανά πρωταθλητής Γαλλίας, αφού η Βιλερμπάν κέρδισε στους τελικούς τη Μονακό με 3-2 στη σειρά των τελικών. Στις 19 Ιουλίου 2022, ανανέωσε το συμβόλαιό του με τους Γάλλους μέχρι το 2024. Στην Ευρωλίγκα τη σεζόν 2022-23, είχε 9.3 πόντους και 6.1 ριμπάουντ σε 34 συμμετοχές, ενώ στην Γαλλία έχασε το πρωτάθλημα από την Μονακό.

Προσωπική ζωή 
Ο Φαλ έλαβε τη γαλλική υπηκοότητα τον Μάρτιο του 2017.

Παραπομπές

Εξωτερικοί σύνδεσμοι 
 Προφίλ στο eurobasket.com

Γάλλοι καλαθοσφαιριστές
Σενεγαλέζοι καλαθοσφαιριστές
Σέντερ
Καλαθοσφαιριστές Στρασμπούρ Ίλκιρχ-Γκράφενσταντεν Μπασκέτ
Καλαθοσφαιριστές Σάσκι Μπασκόνια
Καλαθοσφαιριστές Λε Μαν Σαρτ Μπασκέτ
Καλαθοσφαιριστές ΑΣΒΕΛ Βιλερμπάν
Καλαθοσφαιριστές γαλλικών συλλόγων
Καλαθοσφαιριστές Πρωταθλήματος Γαλλίας
Καλαθοσφαιριστές Πρωταθλήματος Ισπανίας